open-index/open-wikipedia-markdown huggingface dataset:
Σιδηροδρομικός Σταθμός Άρνισσας

Ο **Σιδηροδρομικός Σταθμός Άρνισσας** αποτελεί σιδηροδρομική υποδομή της σιδηροδρομικής γραμμής Θεσσαλονίκης - Φλώρινας, ο οποίος εξυπηρετεί το αστικό κέντρο της Άρνισσας στο νομό Πέλλας. Ο σταθμός εγκαινιάστηκε το 1894 μαζί με την σιδηροδρομική γραμμή, η οποία σύνδεσε την Άρνισσα με την Θεσσαλονίκη και με ενδιάμεσους σταθμούς.

Οι υποδομές του σταθμού τοποθετούνται στο κέντρο της κωμόπολης και αποτελούνται από ένα κυρίως κτήριο για την εξυπηρέτηση των επιβατών με τρεις πλατφόρμες και από αρκετούς βοηθητικούς χώρους.

Τον Φεβρουάριο του 2025, προβλεπόταν ο σταθμός να εξυπηρετείται από επιβατικά δρομολόγια προς την Θεσσαλονίκη και την Φλώρινα.

## Ιστορικό

### 19ος - 20ος Αιώνας
Στα τέλη του 19ου αιώνα, η Οθωμανική Αυτοκρατορία, στοχεύοντας στη βελτίωση της διασύνδεσης των περιφερειών της, προχώρησε στην κατασκευή σιδηροδρομικής γραμμής που συνέδεε τη Θεσσαλονίκη με το Μοναστήρι. Το έργο ολοκληρώθηκε το 1894, όταν ξεκίνησαν τα πρώτα δρομολόγια επιβατικών και εμπορικών τρένων, συνδέοντας σημαντικές περιοχές και επαρχιακά κέντρα, όπως τη Βέροια, την Έδεσσα και τη Φλώρινα. Στο πλαίσιο αυτό, κατασκευάστηκε σταθμός στην Άρνισσα, ο οποίος περιλάμβανε τρεις αποβάθρες, ένα κεντρικό κτήριο για την εξυπηρέτηση των επιβατών και διάφορους βοηθητικούς και μηχανολογικούς χώρους, ώστε να καλύπτει τις ανάγκες της κίνησης στην ευρύτερη περιοχή.

### 21ος Αιώνας
Στο πλαίσιο της αναβάθμισης της σιδηροδρομικής γραμμής Θεσσαλονίκης - Φλώρινας την περίοδο 2003-2006, πραγματοποιήθηκαν συντηρήσεις και αντικαταστάσεις στις σιδηροτροχιές, επιτρέποντας την ανάπτυξη υψηλότερων ταχυτήτων στον άξονα, με αποτέλεσμα την μείωση του χρόνου απόστασης της Άρνισσας με την Θεσσαλονίκη.

## Δομή Συγκροτήματος Σταθμού
Το κτηριακό Συγκρότημα του *Σιδηροδρομικού Σταθμού Άρνισσας*, αποτελείται από μια πληθώρα υποστηρικτικών κτηρίων και αποθηκών, μεταξύ των οποίων δύο υδατόπυργων, κατοικιών και ενός κεντρικού κτηρίου επιβατών. Παρακάτω παρατίθεται τοπογραφική απεικόνιση του εκτεταμένου κτηριακού συγκροτήματος του *Σιδηροδρομικού Σταθμού Άρνισσας*:

χωρίς-πλαίσιο|947x947εσ

## Υπηρεσίες
Ο σταθμός της Άρνισσας εξυπηρετείται από τα δρομολόγια της Hellenic Train, με κατεύθυνση προς την Θεσσαλονίκη, την Φλώρινα και ενδιάμεσους σταθμούς.

## Παραπομπές


Άρνισσα
Αρνισσα
Αρνισσα
Κατηγορία:Κτίρια και κατασκευές στην Πέλλα
Βυζαντινό ναυτικό

Το **Βυζαντινό Ναυτικό** αποτελούσε τη ναυτική δύναμη της Ανατολικής Ρωμαϊκής και Βυζαντινής Αυτοκρατορίας. Όπως και η αυτοκρατορία την οποία υπηρετούσε, έτσι και αυτό αποτελούσε την άμεση συνέχεια του Ρωμαϊκού Ναυτικού, αλλά έπαιξε σημαντικότερο ρόλο στην υπεράσπιση του κράτους από ότι στο παρελθόν. Ενώ οι στόλοι της ενωμένης Ρωμαϊκής Αυτοκρατορίας αντιμετώπισαν μερικές μεγάλες ναυτικές απειλές, λειτουργούσαν ως δύναμη αστυνόμευσης κατά πολύ κατώτερη από την ισχύ και το κύρος των λεγεώνων. Η θάλασσα έγινε ζωτικής σημασίας για την ίδια την ύπαρξη της αυτοκρατορίας στα ανατολικά, την οποία πολλοί ιστορικοί έχουν ονομάσει «θαλάσσια αυτοκρατορία».

## Παραπομπές
Απλή Αγγλική Βικιπαίδεια

Η **Απλή Αγγλική Βικιπαίδεια** είναι η έκδοση της βικιπαίδειας στα «απλά Αγγλικά». Δημιουργήθηκε τον Νοέμβριο του 2003 και μέχρι τον Οκτώβριο του 2014 είχε πάνω από 117.000 λήμματα.

## Εξωτερικοί σύνδεσμοι
* Η Απλή Αγγλική Βικιπαίδεια

Κατηγορία:Βικιπαίδειες ανά γλώσσα
Λουί Λασενάλ

Ο **Λουί Λασενάλ** (17 Ιουλίου 1921 &ndash; 25 Νοεμβρίου 1955), ήταν Γάλλος ορειβάτης. 

## Βίος
Ο Λασενάλ γεννήθηκε στο Ανσί, της Άνω Σαβοΐας, και ήταν ο ένας από τους δύο πρώτους ορειβάτες που ανέβηκαν σε κορυφή μεγαλύτερη των 8.000 μέτρων. Στις 3 Ιουνίου 1950, μαζί με τον Μορίς Ερζόγκ, ανέβηκε στην κορυφή του Αναπούρνα στο Νεπάλ σε ύψος 8.091 μ (26,545&nbsp;ft). Πριν από αυτή την ανάβαση είχε κάνει τη δεύτερη ανάβαση τηςβόρειας όψης του Άιγκερ το 1947, με τον Λιονέλ Τερέ. Πέθανε πέφτοντας από κρεβάς που υποχώρησε κάνοντας σκι στην κοιλάδα Μπλανς στο Σαμονί. To όρος Πουάν Λασενάλ στο μασίφ του Μον Μπλαν πήρε το όνομά του.

## Παραπομπές


## Εξωτερικοί σύνδεσμοι
*"Tragic Study in French Movie Tells of Victory", 1953 Life Magazine account of their victorious climb.
*"Louis Lachenal - The Star That Fell to Earth", article about his death.
*"Mountain Claims Famous Climber", Life Magazine article about his death.

Κατηγορία:Γάλλοι ορειβάτες
Κοινωνική πληροφορική

Η **κοινωνική πληροφορική** είναι περιοχή της επιστήμης των υπολογιστών, που άπτεται των επιστημών της κοινωνικής συμπεριφοράς και των υπολογιστικών συστημάτων. Έχει γίνει ένα σημαντικό θέμα για χρήση στη σύγχρονη επιχείρηση. 

## Χρήση
Μπορεί να χρησιμοποιηθεί με 2 τρόπους. Η Κοινωνική πληροφορική εξετάζει τη συνεργατική και διαδραστική συμπεριφορά κάποιου που είναι συνδεδεμένος σε κάποιο Δίκτυο (online). Συνήθως εννοείται το Διαδίκτυο. Για να κατανοηθεί καλύτερα η κοινωνική πληροφορική σαν όρος πρέπει να εξεταστεί σε αντίθεση με τον πληροφορική κατά μόνας (personal computing). Η πληροφορική κατά μόνας εξετάζει την συμπεριφορά των μεμονωμένων χρηστών στον υπολογιστή. Σε μια  πρώτη προσέγγιση του όρου η κοινωνική πληροφορική περιλαμβάνει κάθε είδους ομαδική αλληλεπίδραση μέσω υπολογιστικών συστημάτων. Βασίζεται λοιπόν στην δημιουργία και επαναδημιουργία κοινωνικών συμβάσεων και προτύπων μέσω της χρήσης λογισμικού και τεχνολογίας. Έτσι λοιπόν, ιστολόγια (blogs), ηλεκτρονικά μηνύματα (emails), κοινωνικές διαδικτυακές υπηρεσίες, wikis, στιγμιαία μηνύματα και άλλες μορφές από του ότι καλείται κοινωνική πληροφορική

Μια βαθύτερη εξέταση του όρου δεικνύει ότι η κοινωνική πληροφορική έχει να κάνει με την υποστήριξη "υπολογισμών" οι οποίοι διεξάγονται από ομάδες ανθρώπων, μια ιδέα που έχει γίνει ευρέως γνωστή από το βιβλίο του Τζέιμς Σουροβιέτσκι «Η σοφία του πλήθους». Υπό αυτό το πρίσμα η κοινωνική πληροφορική περιλαμβάνει διαδικτυακές συναλλαγές, συστήματα βαθμολόγησης (ranking systems), συνεργατικό φιλτράρισμα (collaborative filtering). Γενικότερα κάθε συλλογική διαδικασία η οποία οργανώνει την γνώση επικεντρώνεται στην κοινωνική πληροφορική

## Παραπομπές


## Εξωτερικοί σύνδεσμοι
*Rob Kling Center for Social Informatics, Πανεπιστήμιο της Ιντιάνα, ΗΠΑ
*Social Informatics.org , Πανεπιστήμιο της Λιουμπλιάνας, Σλοβενία
*Social Informatics Resources doi: 10.13140/RG.2.2.36055.68003, Nord University, Νορβηγία
*Social Informatics and Computing , CNR-IRPPS, Ιταλία
*Centre for Knowledge Dynamics and Decision Making, University of Stellenbosch, Νότια Αφρική

Κατηγορία:Βιβλιοθηκονομία
Κατηγορία:Διεπιστημονικά υποπεδία της κοινωνιολογίας
Σιδηροδρομικός Σταθμός Ξινού Νερού

Ο **Σιδηροδρομικός Σταθμός Ξινού Νερού** αποτελεί το σιδηροδρομικό σταθμό που εξυπηρετεί τον οικισμό του Ξινού Νερού στην Φλώρινα και βρίσκεται επί της Σιδηροδρομικής Γραμμής Θεσσαλονίκης - Φλώρινας. Το κτηριακό συγκρότημα του σταθμού τοποθετείται ανατολικά του οικισμού και εγκαινιάστηκε το 1894, ενώ εξυπηρετούταν έως το 2023 από υπεραστικά δρομολόγια της Hellenic Train προς Θεσσαλονίκη και Φλώρινα.

Τα υπεραστικά δρομολόγια που εξυπηρετούν τον σταθμό προς Φλώρινα και Θεσσαλονίκη, προγραμματίζονταν να επανακυκλοφορήσουν το Φεβρουάριο του 2025, χωρίς ωστόσο αυτό να πραγματοποιηθεί έως και σήμερα. 

## Ιστορικό

### 19ος - 20ος Αιώνας
Στα τέλη του 19ου αιώνα, η Οθωμανική Αυτοκρατορία, με σκοπό να ενδυναμώσει τις εσωτερικές της συγκοινωνιακές συνδέσεις, προχώρησε στην κατασκευή σιδηροδρομικής γραμμής που θα ένωνε τη Θεσσαλονίκη με το Μοναστήρι. Το έργο ολοκληρώθηκε το 1894, και ξεκίνησαν τα πρώτα επιβατικά και εμπορικά δρομολόγια, τα οποία συνέδεαν διάφορες περιοχές και επαρχιακές πόλεις, όπως τη Βέροια, την Έδεσσα και τη Φλώρινα. Στο πλαίσιο αυτό, δημιουργήθηκε και ο *Σιδηροδρομικός Σταθμός Ξινού Νερού*, ο οποίος εξυπηρετούσε την ευρύτερη περιοχή σε ό,τι αφορά την μεταφορά αγροτικών προϊόντων και επιβατών.

### 21ος Αιώνας
Κατά τη διάρκεια της περιόδου 2003-2006, η σιδηροδρομική γραμμή Θεσσαλονίκης - Φλώρινας υπέστη εκτεταμένες εργασίες αναβάθμισης, οι οποίες περιλάμβαναν συντήρηση και αντικατάσταση των σιδηροτροχιών, επιτρέποντας τη διέλευση περισσότερων συρμών με μεγαλύτερες ταχύτητες.

## Δομή Συγκροτήματος Σταθμού
Το κτηριακό συγκρότημα του *Σιδηροδρομικού Σταθμού Ξινού Νερού* αποτελείται από μια πληθώρα υποστηρικτικών κτηρίων και υποδομών. Στο πλαίσιο αυτό, υφίσταται ένα κεντρικό κτήριο επιβατών, ένας μικρός αριθμός κατοικιών εργαζομένων και σταθμάρχη, ορισμένα κτήρια αποθήκευσης υλικού και εμπορευμάτων, ένα μεταγενέστερο κτήριο διοίκησης και 4 παρακαμπτήριες γραμμές με δύο αποβάθρες. Παρακάτω παρατίθεται τοπογραφική απεικόνιση του εκτεταμένου συγκροτήματος του *Σιδηροδρομικού Σταθμού Ξινού Νερού*:χωρίς-πλαίσιο|948x948εσ
## Υπηρεσίες
Ο *Σιδηροδρομικός Σταθμός Ξινού Νερού* εξυπηρείται από τα δρομολόγια της Hellenic Train προς την Φλώρινα, την Θεσσαλονίκη και ενδιάμεσους σταθμούς.

## Παραπομπές
Ξινό Νερό
Ξινο Νερο
Ξινο Νερο
Πρωτάθλημα καλαθοσφαίρισης Α2 εθνικής κατηγορίας ανδρών 1998-1999

Το **Πρωτάθλημα μπάσκετ της Α2 εθνικής κατηγορίας 1998–99** ήταν η 13η διοργάνωση της Α2 Εθνικής κατηγορίας. Πρωταθλήτρια ομάδα αναδείχθηκε η Δάφνη, ενώ την ακολούθησε στον δρόμο προς την Α1 μία ακόμα ομάδα της Αθήνας, ο Έσπερος.


20px|Α2 **Βαθμολογία** 20px|Α2





Στις ισοβαθμίες υπολογίστηκαν τα αποτελέσματα μεταξύ των ομάδων που ισοβάθμησαν. Αν οι δύο ομάδες είχαν από μία νίκη με την ίδια διαφορά πόντων, για την τελική κατάταξη υπολογίστηκε η συνολική διαφορά πόντων που είχαν οι ομάδες.

* Θέσεις 5–6: **Παλαιό Φάληρο** - Μίλων 81–71 & 73–78
* Θέσεις 8–9: **Λάρισα** - Αρίων 59–57 & 78–65
* Θέσεις 11–12: **Πειραϊκός** - Φίλιππος 72–68 & 71–75 (Πειραϊκός –56, Φίλιππος –140)

## Πηγές
Ετήσια Αθλητική Επιθεώρηση «Ματιές στα Σπορ», Έκδοση Γ. Γεωργαλάς Α.Ε., Νο 37, Ιανουάριος 2000, σελίδες 47 & 48.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 1998 1999
Πρωταθλημα Ελλαδος Α2 Ανδρων 1998 1999
Πλήρης κοινωνία

Στη χριστιανική εκκλησιολογία, **πλήρης κοινωνία** είναι η σχέση μεταξύ Αυτοκέφαλων Εκκλησιών ή Πατριαρχείων που η εκκλησιαστική ηγεσία, ο λαός, ο κλήρος και η ιεροσύνη αναγνωρίζονται αμοιβαία μεταξύ τους και μοιράζονται τα ίδια δόγματα «εις μίαν, αγίαν, καθολικήν και αποστολικήν Εκκλησίαν».

## Παραπομπές


*
Κατηγορία:Χριστιανική ορολογία
Σιδηροδρομικός Σταθμός Βεύης

Ο **Σιδηροδρομικός Σταθμός Βεύης** αποτελεί τον σιδηροδρομικό σταθμό που εξυπηρετεί τον οικισμό του Σταθμού Βεύης, στο Νομό Φλώρινας. Το κτηριακό συγκρότημα του σταθμού κατασκευάστηκε και εγκαινιάστηκε το 1894, τοποθετείται στο νότιο άκρο του οικισμού και υποστηρίζει την επιβατική και εμπορική κίνηση συρμών επί του δικτύου.

Τον Φεβρουάριο του 2025 προβλεπόταν η επανακυκλοφορία των επιβατικών δρομολογίων τα οποία σταμάτησαν το 2023, ενώ η υποδομή του σταθμού θα παραμείνει ανενεργή και θα αποτελεί κοινή σιδηροδρομική στάση.

## Ιστορικό
αριστερά|μικρογραφία|290x290εσ|Άποψη του κεντρικού κτηρίου του Σιδηροδρομικού Σταθμού Βεύης.

### 19ος - 20ος Αιώνας
Στα τέλη του 19ου αιώνα, η Οθωμανική Αυτοκρατορία, με στόχο την ενίσχυση των συγκοινωνιακών συνδέσεων των περιοχών της, δημοπράτησε την κατασκευή μιας σιδηροδρομικής γραμμής που ένωνε τη Θεσσαλονίκη με το Μοναστήρι. Το έργο ολοκληρώθηκε το 1894, οπότε ξεκίνησαν και τα πρώτα δρομολόγια για επιβάτες και εμπορεύματα, εξυπηρετώντας αγροτικές περιοχές και ποικίλα επαρχιακά κέντρα όπως το Αμύνταιο, την Έδεσσα και τη Φλώρινα. Στο πλαίσιο αυτής της παρέμβασης, κατασκευάστηκε ο Σιδηροδρομικός Σταθμός Βεύης, ο οποίος περιλάμβανε μια αποβάθρα με τέσσερις σιδηροτροχιές, ένα κεντρικό κτήριο για την εξυπηρέτηση των επιβατών, καθώς και διάφορους βοηθητικούς και τεχνικούς χώρους, ανταποκρινόμενος στις ανάγκες της τοπικής περιοχής.

### 21ος Αιώνας
Στα πλαίσια της αναβάθμισης της σιδηροδρομικής γραμμής Θεσσαλονίκης - Φλώρινας την περίοδο 2003-2006, η σιδηροτροχιές του σταθμού συντηρήθηκαν και αντικαταστάθηκαν, επιτρέποντας την ανάπτυξη μεγαλύτερης ταχύτητας επί του άξονα αλλά και μεγαλύτερη χωρητικότητα δρομολογίων.

## Δομή Συγκροτήματος Σταθμού
Το κτηριακό συγκρότημα του *Σιδηροδρομικού Σταθμού Βεύης* αποτελείται από μια πληθώρα υποστηρικτικών κτηρίων και υποδομών. Στο πλαίσιο αυτό, το συγκρότημα αποτελείται από ένα κεντρικό κτήριο επιβατών, μικρούς και μεγάλους αποθηκευτικούς χώρους, ορισμένα φυλάκια και βοηθητικά κτήρια, συνοδευόμενα από τρεις παρακαμπτήριες σιδηροτροχιές. Παρακάτω παρατίθεται τοπογραφική απεικόνιση του *Σιδηροδρομικού Σταθμού Βεύης*:

χωρίς-πλαίσιο|948x948εσ

## Υπηρεσίες
Ο Σιδηροδρομικός Σταθμός Βεύης εξυπηρετείται από τα δρομολόγια της Hellenic Train, με κατεύθυνση προς την Θεσσαλονίκη, την Φλώρινα και ενδιάμεσους σταθμούς.

## Παραπομπές
Βευη
Βευη

Βεύη
Πλάκα του Κομεντιόλου

Η **Πλάκα του Κομεντιόλου** είναι η κύρια σωζόμενη επιγραφική πηγή σχετικά με την βυζαντινή παρουσία στο νότο της Ισπανίας.

## Ιστορικό υπόβαθρο
Στα μέσα του 6ου αιώνα, επί Ιουστινιανού Α΄, τα βυζαντινά στρατεύματα εισέβαλαν στη νότια Ιβηρική χερσόνησο και κατάφεραν να ελέγξουν ένα σημαντικό κομμάτι των πρώην ρωμαϊκών επαρχιών της Βαιτικής και της Καρχηδονιανής. Τα νέα αυτά εδάφη βαφτίστηκαν ως «Επαρχία της Ισπανίας» ενώ ανοικοδομήθηκε η παλαιά πόλη της Καρθαγένης (*Carthago Nova)*, που είχε καταστραφεί ολοσχερώς από τους Βανδάλους το 425, και μετονομάστηκε σε «Καρθαγένη Σπαρτάρια» (*Carthago Spartaria*). 

## Η Πλάκα
Η πλάκα του Κομεντίολου που είναι φτιαγμένη από λευκό μάρμαρο αρκετά καλής ποιότητας και βρίσκεται σε καλά επίπεδα συντήρησης σήμερα, μνημονεύει την κατασκευή των τειχών της Καρθαγένης Σπαρτάριας, μεταξύ 589 και 590, μιας διπλής πύλης κι ενός προθαλάμου, εν μέσω δύο πύργων μαζί με άλλες μνημειώδεις κατασκευές. Όλα τα έργα οφείλονταν σε έναν στρατηγό του αυτοκράτορα Μαυρικίου, και πιθανότατα έλαβαν χώρα στην είσοδο της πόλης.

Σύμφωνα με τις πληροφορίες που παρουσιάζει ο Έμιλ Χύμπνερ (Emil Hübner) (en CIL II, 3420), η πλάκα αυτή βρέθηκε το 1698 κατά τη διαδικασία διάνοιξης ενός πηγαδιού σε μοναστήρι. Σήμερα βρίσκεται στο αρχαιολογικό μουσείο της Καρταχένα. 

## Το κείμενο

Η πλάκα παρουσιάζει στα αριστερά, πριν το κείμενο, έναν ευμεγέθη σταυρό, που περιτριγυρίζεται από τα γράμματα Q, S, R και A.

Ήδη από την ανακάλυψή της δημιουργήθηκαν ορισμένες αμφιβολίες περί της αυθεντικότητάς της, που έχουν ωστόσο σήμερα ξεπεραστεί, αν και έχει γίνει αποδεκτό ότι η Πλάκα υπέφερε διάφορες μεταβολές κατά το δεύτερο μισό του 18ου αιώνα. Το πρόσωπο στο οποίο αναφέρεται η επιγραφή μάλλον είναι ο Κομεντίολος, στρατηγός με μεγάλη εμπειρία από τους πολέμους εναντίον των Περσών, ο οποίοςστάλθηκε στην Ισπανία προκειμένου να εκμεταλευθεί τις εσωτερικές έριδες που είχε προκαλέσει στο Βασίλειο των Βησιγότθων (τους αποκαλούμενους «βαρβάρους» στην επιγραφή) ο προσηλυτισμός του βασιλιά τους Ρεκαρέδου στον Καθολικισμό.

## Παραπομπές


## Εξωτερικοί σύνδεσμοι
* Η Πλάκα του Κομεντίολου στην ιστοσελίδα Hispania Epigraphica, όπου περιέχεται βιβλιογραφία και φωτογραφίες

Κατηγορία:Ιστορία της Βυζαντινής Αυτοκρατορίας
Κατηγορία:Ιστορία της Ισπανίας
Θάλεια Σπανού

Η **Θάλεια Σπανού** (1925, Φούρνοι Ικαρίας - 1 Απριλίου 1993, Αιγάλεω Αττικής) ήταν Ελληνίδα λαϊκή τραγουδίστρια.

Ήταν κόρη του Μανώλη Κονδύλα, ενώ στην Ικαρία γεννήθηκε και ο μετέπειτα σύζυγός της, ο οργανοπαίκτης Αντώνης Σπανός. Οι δυο τους έφτιαξαν μουσικό συγκρότημα νησιώτικων τραγουδιών και πραγματοποιούσαν εμφανίσεις σε πανηγύρια των Φούρνων, της Ικαρίας και της Σάμου. Πρωτοεμφανίσθηκαν στη δισκογραφία το 1954. 

Τη δεκαετία του ’50 μαθήτευσε κοντά στον Σίμωνα Καρά, συμμετείχε τον «Σύλλογο προς Διάδοσιν της Εθνικής Μουσικής» και στις ραδιοφωνικές εκπομπές του Σίμωνα Καρά. Εκεί, γνωρίστηκε με τη Δόμνα Σαμίου. Αργότερα, η Θάλεια και ο Αντώνης Σπανός συνόδεψαν τη Δόμνα Σαμίου σε συναυλίες της στην Ελλάδα και στο εξωτερικό). Μαζί της ηχογράφησαν τραγούδια που κυκλοφόρησαν σε δίσκους 45 στροφών και αργότερα σε cd. Επίσης, ηχογράφησαν τραγούδια που μεταδόθηκαν στη ραδιοφωνική εκπομπή «Από παντού της Ελληνικής γης».

Έλαβε μέρος σε πολλές μαγνητοσκοπήσεις δημοτικών τραγουδιών που προβλήθηκαν από την κρατική τηλεόραση. Εμφανίσθηκε, μαζί με τον άνδρα της, σε δυο ταινίες του Παντελή Βούλγαρη ("Το Προξενιό της Άννας", "Πέτρινα Χρόνια").

## Εργογραφία
* 118 παραδοσιακά και δημώδη τραγούδια της στον Τόμο "*Τραγούδια του Ανατολικού Αιγαίου*", *Τμήμα Δημ. Μουσικής του Αρχείου Ελληνικής Ραδιοφωνίας*.
* "*Αυθεντικά Νησιώτικα Αντώνη και Θάλειας Σπανού*" (δίσκος 33 στρ., 1976, "*General Gramophone*", *GGMG 4007*)
* "*Ελληνικά ακρογιάλια με το συγκρότημα Α. Σπανού*" (δίσκος 33 στρ., 1979, "*Venus*", *V-1035*)
* "*Νησιώτικα*" (σμτ. και στους 3 δίσκους, 1990, "*MBI*")
* "*Παραδοσιακή μουσική σε στεριά, σε θάλασσα*" (cd, 1997, "*ΕΡΑ 101*")
* *Τα Πασχαλιάτικα* (1998 - Καλλιτεχνικός Σύλλογος Δημοτικής Μουσικής Δόμνα Σαμίου)")
* *Ο κυρ Βοριάς… και άλλα τραγούδια για παιδιά* (2007 - Καλλιτεχνικός Σύλλογος Δημοτικής Μουσικής Δόμνα Σαμίου))
* *Μουσικό Οδοιπορικό 1959-1969* (2008 Universal Music – 0602517666498)
* *Κάλαντα, ευχές και παινέματα* (2011 - Καλλιτεχνικός Σύλλογος Δημοτικής Μουσικής Δόμνα Σαμίου))

## Πηγές
* Παναγιώτης Χατζηαντώνογλου, περιοδικό "*Λαϊκό Τραγούδι*", τεύχος 15, Μάιος 2006.

## Παραπομπές


Κατηγορία:Ελληνίδες τραγουδίστριες
Γιάννης Ρουσινέλης

Ο **Γιάννης Ρουσινέλης** (1930, Κολωνός, Αθήνα - 23 Φεβρουαρίου 2015, Αιγάλεω) ήταν Έλληνας εικαστικός καλλιτέχνης, ζωγράφος, τραγουδιστής και συνθέτης.

Με καταγωγή από τη Μύκονο, έζησε από 7 ετών μέχρι και το θάνατό του στο Αιγάλεω, όπου και ξεκίνησε την καλλιτεχνική του πορεία. Το 1956 εντάχθηκε στη χορωδία και την ορχήστρα του Δήμου Αιγάλεω και το 1960 εισήλθε στο μουσικό στερέωμα, ως οργανοπαίκτης (κιθάρα) και ερμηνευτής ("*Όμορφη Αθήνα*", "*Να τι θα πει Ελλάδα*", "*Το παλιό το ταβερνάκι*", "*Παλιά Λατέρνα*" κλπ) σε μεγάλα κέντρα της εποχής, όπως τα "*Φλοίσβος*", "*Μύθος*", "*Ερωτρόκριτος*" κ.α. Έχει συνεργασθεί με τους συνθέτες Γ. Μουζάκη, Γ. Ζαμπέτα, *Τόλη Χάρμα*, *Χάρη Λεμονόπουλο*, *Κορώνη-Φίλανδρο* κ.α., ενώ υπήρξε και μέλος του "*Τρίο Κιτάρα*".

Δική του είναι η σύνθεση του τραγουδιού "*Ύμνος για το Σίτυ*" (2003) (αναφερόμενο στην ιστορία της ποδοσφαιρικής ομάδας του Αιγάλεω Α.Ο.), σε στίχους Γ. Αθανασούλα και ενορχήστρωση Βασίλη Ιωάννου.

Είχε δημιουργήσει ζωγραφικά έργα που εντάσσονται στο είδος του εξπρεσιονισμού, έχει θητεύσει δίπλα στον Γιώργο Βακιρτζή και πίνακές του έχουν εκτεθεί σε αίθουσες Τέχνης ("*Εκλογή*", "*Αντήνωρ*" κλπ). Έργα του βρίσκονται επίσης στο Μουσείο Βορρέ και στο *Μουσείο Χατζησάββα*. Έχει σχεδιάσει γιγαντοαφίσες για ταινίες του ελληνικού σινεμά, ενώ υπήρξε συνεργάτης γνωστών σκηνογράφων, όπως ο Γιώργος Ανεμογιάννης.

## Πηγές
* Εύη Ρουσουνέλη, βιβλίο *Γιάννης Ρουσινέλης, 70 χρόνια δημιουργίας*, βιογραφικό του καλλιτέχνη, σελ. 3 - 9 (Αθήνα, Δεκέμβριος, 2012)
* Εφημερίδα "*Η Πόλη μας*", φύλλο 304, Τετάρτη 30 Ιανουαρίου 2013.
* Παναγιώτης Χατζηαντώνογλου, *Γιάννης Ρουσινέλης, ένας γνήσιος λαϊκός καλλιτέχνης* (σε βιβλιαράκι, Αθήνα, 2013, ανάτυπο του αφιερώματος της 30ης Ιανουαρίου 2013 από την εφημερίδα "ΑΙΓΑΛΕΩ Η Πόλη μας").

## Παραπομπές


Κατηγορία:Έλληνες ζωγράφοι του 21ου αιώνα
Μπαρμπαριά

Η **Μπαρμπαριά** ή αλλιώς Ακτή των Βερβέρων, ήταν ο όρος που χρησιμοποιούνταν από τους Ευρωπαίους από τον 16ο ως τον 19ο αιώνα, για να αναφερθούν στο σύνολο των τόπων των Βερβέρων. Σήμερα ο όρος Μαγκρέμπ αντιστοιχεί περίπου στο "Μπαρμπαριά", η "Ακτή των Βερβέρων" τονίζει παράκτιες περιφέρειες και πόλεις Βερβερίνων σε όλη τη μέση και δυτική παράκτια περιοχή της Βόρειας Αφρικής, το σημερινό Μαρόκο, την Αλγερία, την Τυνησία και τη Λιβύη. Ο αγγλικός όρος "Barbary" (και ευρωπαϊκές ποικιλίες όρων της: Μπαρμπαριάς, Berbérie, κλπ) αναφέρεται κυρίως στα εδάφη των Βερβερίνων συμπεριλαμβανομένων των μη παράκτιων περιοχών, βαθιά μέσα στην ήπειρο, όπως φαίνεται στους Ευρωπαϊκούς γεωγραφικούς και πολιτικούς χάρτες δημοσιεύθηκαν κατά τη διάρκεια των 17ου - 20ου αιώνων.

Το όνομα προέρχεται από τους Βερβέρους της Βόρειας Αφρικής. Στη δύση, το όνομα που συνήθως χαρακτηρίζει τους Βερβέρους πειρατές, σκλαβέμπορους που με ορμητήριο την εν λόγω ακτή, επιτίθονταν σε πλοία και σε παράκτιους οικισμούς στην περιοχή της Μεσογείου και του Βόρειου Ατλαντικού, αιχμαλώτιζαν και πουλούσαν σκλάβους ή αγαθά από την Ευρώπη, την Αμερική και την υποσαχάρια Αφρική, γεγονότα που τελικά οδήγησαν στον Πόλεμο των Βερβέρων. Οι σκλάβοι και τα εμπορεύματα διακινούνταν και πωλούνταν σε όλη την Οθωμανική Αυτοκρατορία αλλά και στους ίδιους τους Ευρωπαίους.

## Ιστορία
Η Μπαρμπαριά δεν ήταν πάντα μια ενιαία πολιτική οντότητα. Από τον 16ο αιώνα και μετά, χωρίστηκε στους πολιτικούς φορείς της Αντιβασιλείας του Αλγερίου, της Τύνιδας, και της Τρίπολης. Σημαντικοί άρχοντες κατά την εποχή της λεηλασίας στα μέρη των Βαρβαρικών κρατών ήταν ο Πασάς του Αλγερίου, ο Μπέης της Τύνιδας και ο Μπέης της Τρίπολης, όλοι τους υποτελείς του Οθωμανού Σουλτάνου, που ήταν στην πράξη ανεξάρτητοι άρχοντες και αδημονούσαν να αποτινάξουν τον Οθωμανικό ζυγό.

Πριν από κείνη την εποχή, η περιοχή χωριζόταν μεταξύ Ιφρικίγια, Μαρόκου, και ενός κράτους προς τα κεντρικά - δυτικά της Αλγερίας με επίκεντρο το Τιαρέτ. Οι ισχυρές δυναστείες των Βερβέρων, όπως οι Αλμοχάδες, και οι Χαφσίδες, κατάφεραν να συνενώσουν την περιοχή για σύντομες περιόδους. Από Ευρωπαϊκής άποψης, η "πρωτεύουσα" θεωρούνταν η Τρίπολη στη σύγχρονη Λιβύη αν και το Μαρακές στο Μαρόκο ήταν η μεγαλύτερη και πιο σημαντική πόλη των Βερβέρων της εποχής. Επιπρόσθετα, το Αλγέρι στη σημερινή Αλγερία και η Ταγγέρη στο Μαρόκο, θεωρούνταν περιστασιακά ως "πρωτεύουσες".

Η πρώτη υπερπόντια στρατιωτική επιχείρηση των ΗΠΑ, που έφεραν σε πέρας το Πολεμικό Ναυτικό των ΗΠΑ και οι Αμερικανοί πεζοναύτες, ήταν η μάχη της Ντέρνα, το 1805. Επρόκειτο για την καθοριστική μάχη του Πολέμου της Τριπολίτιδας. Επρόκειτο για μία προσπάθεια καταστολής της πειρατείας από μέρους των κρατών των Βερβέρων, που απαιτούσαν παράλογους δασμούς και λυμαίνονταν τα πλοία και τα πληρώματα που έπλεαν στην περιοχή. Μέρος της εισαγωγής του "εμβατηρίου των πεζοναυτών" αφορά σε αυτή την επιχείρηση ("*... στις ακτές της Τρίπολης ...*").

## Παραπομπές



Κατηγορία:Ιστορία της Αφρικής
Σιδηροδρομικός σταθμός Μεσονησίου

Ο **Σιδηροδρομικός Σταθμός Μεσονησίου** αποτελεί τον σιδηροδρομικό σταθμό που εξυπηρετεί τον οικισμό του Μεσονησίου του Νομού Φλώρινας. Ο σταθμός εγκαινιάστηκε το 1894 ως στάση της τέως Σιδηροδρομικής Γραμμής Θεσσαλονίκης - Μοναστηρίου και από το 1931 αποτελεί σταθμό ανταπόκρισης με την σιδηροδρομική διακλάδωση προς την Φλώρινα.

Οι υποδομές του σταθμού τοποθετούνται στο ανατολικό άκρο του οικισμού και έως το 2023 εξυπηρετούνταν από επιβατικά δρομολόγια προς Φλώρινα και Θεσσαλονίκη, ενώ τα επιβατικά και εμπορικά δρομολόγια προς τον Νέο Καύκασο και την Γιουγκοσλαβία είχαν ανασταλεί ήδη από τις αρχές της δεκαετίας του 1990.

## Ιστορικό

### 19ος - 20ος Αιώνας
Στα τέλη του 19ου αιώνα, η Οθωμανική Αυτοκρατορία, επιδιώκοντας να ενισχύσει τις μεταφορικές συνδέσεις μεταξύ των περιοχών της, προχώρησε στην κατασκευή μιας ενιαίας σιδηροδρομικής γραμμής που θα ένωνε τη Θεσσαλονίκη με το Μοναστήρι. Το έργο ολοκληρώθηκε το 1894, σηματοδοτώντας την έναρξη δρομολογίων για επιβάτες και εμπορεύματα, συνδέοντας αρκετά επαρχιακά αστικά κέντρα της περιοχής. Στο σημείο κατασκευάστηκε σταθμός κοντά στον οικισμό του Μεσονησίου, εξοπλισμένος με τρεις αποβάθρες, ένα κεντρικό κτήριο για την εξυπηρέτηση των επιβατών, καθώς και διάφορους βοηθητικούς και τεχνικούς χώρους, καλύπτοντας τις ανάγκες της ευρύτερης περιοχής της Φλώρινας.

#### Κατασκευή διακλάδωσης προς Φλώρινα
Στο πλαίσιο αυτό, το 1931 δημιουργήθηκε διακλάδωση προς την Φλώρινα, ώστε να συνδεθεί σιδηροδρομικά και το μεγαλύτερο αστικό κέντρο της εποχής, καθώς έως τότε η σιδηροδρομική εξυπηρέτησή της γινόταν μέσω μετεπιβίβασης με τροχήλατα μέσα από τον σταθμό του Μεσονησίου.

#### Αναστολή λειτουργίας [[Σιδηροδρομική Γραμμή Μεσονησίου - Νέου Καυκάσου|Γραμμής Μεσονησίου - Νέου Καυκάσου]]
Την δεκαετία του 1990 και έπειτα από την κατάρρευση της Γιουγκοσλαβίας, η σύνδεση με το Μοναστήρι και τους ενδιάμεσους σταθμούς διακόπηκε για την κυκλοφορία κάθε είδους συρμού, μετατρέποντας την διακλάδωση προς Φλώρινα σε συνέχεια του κεντρικού άξονα με την Θεσσαλονίκη.

### 21ος Αιώνας
Στα πλαίσια της αναβάθμισης της Σιδηροδρομικής Γραμμής Θεσσαλονίκης - Φλώρινας την περίοδο 2003-2006, οι σιδηροτροχιές της γραμμής συντηρήθηκαν και αντικαταστάθηκαν, επιτρέποντας την ανάπτυξη μεγαλύτερης ταχύτητας επί του άξονα.

## Δομή Συγκροτήματος Σταθμού
Το κτηριακό συγκρότημα του *Σιδηροδρομικού Σταθμού Μεσονησίου* αποτελείται από μια πληθώρα υποστηρικτικών κτηρίων και υποδομών. Στο πλαίσιο αυτό, υφίσταται ένα κεντρικό κτήριο επιβατών, πληθώρα κατοικιών των εργαζομένων και κτήρια αποθήκευσης εμπορευμάτων. Ταυτόχρονα ο σταθμός αποτελεί σημείο ανταπόκρισης της σιδηροδρομικής γραμμής Θεσσαλονίκης Φλώρινας με την γραμμή Μεσονησίου - Νέου Καυκάσου. Παρακάτω παρατίθεται τοπογραφική απεικόνιση του εκτεταμένου συγκροτήματος του *Σιδηροδρομικού Σταθμού Μεσονησίου*:χωρίς-πλαίσιο|945x945εσ

## Υπηρεσίες
Ο *Σιδηροδρομικός Σταθμός Μεσονησίου* εξυπηρετείται από τα δρομολόγια της Hellenic Train, με κατεύθυνση προς την Θεσσαλονίκη, την Φλώρινα και ενδιάμεσους σταθμούς.

## Παραπομπές


Μεσονήσι
Μεσονήσι
Μεσονήσι
Κατηγορία:Σιδηροδρομική γραμμή Μεσονησίου - Νέου Καυκάσου
Μάο Γιούσι

Ο **Μάο Γιούσι** (κιν. 茅于轼) είναι Κινέζος οικονομολόγος.

Γεννήθηκε στις 14 Ιανουαρίου 1929 στη Ναντσίνγκ της επαρχίας Τσιανγκσού. Αποφοίτησε από το Πανεπιστήμιο Jiao Tong της Σαγκάης το 1950 και χαρακτηρίστηκε «δεξιόφρων» το 1958. Το 1986 ο Μάο ήταν επισκέπτης καθηγητής στο Πανεπιστήμιο του Χάρβαρντ και το 1990 ανώτερος λέκτορας στο Πανεπιστήμιο του Κουίνσλαντ.

## Καριέρα
Στις 4 Μαΐου του 2012, του απονεμήθηκε το «βραβείο Μίλτον Φρίντμαν για την Προώθηση της Ελευθερίας» του Ινστιτούτου Κάτο για το έργο του σχετικά με τον κλασικό φιλελευθερισμό και την ελεύθερη οικονομία της αγοράς. Τον Οκτώβριο του 2014, στα πλαίσια «καταστολής της πολιτικής διαφωνίας», το Πεκίνο απαγόρευσε την δημοσίευση των έργων του Μάο

### Κριτική στον Μάο Τσετούνγκ
Ο Μάο Γιούσι έγραψε ένα διαδικτυακό άρθρο, με το οποίο επέκρινε τις κομμουνιστικές και ολοκληρωτικές πολιτικές του Μάο Τσετούνγκ στην Κίνα. Ο Μάο Γιούσι δεν έχει σχέση με τον πρόεδρο Μάο. Δέχτηκε επίθεση από τους μαοϊκούς της χώρας που ζήτησαν τη σύλληψή του.

## Παραπομπές

## Εξωτερικοί σύνδεσμοι
*Έργα του Μάο Γιούσι μεταφρασμένα στα γαλλικά και αγγλικά

Γιουσι
Σιδηροδρομικός σταθμός Φλωρίνης

Ο **Σιδηροδρομικός Σταθμός Φλωρίνης** αποτελεί τον σιδηροδρομικό σταθμό που εξυπηρετεί το αστικό κέντρο της Φλώρινας στον ομώνυμο νομό. Ο σταθμός αποτελεί τερματικό σταθμό της Σιδηροδρομικής Γραμμής Θεσσαλονίκης - Φλώρινας και κατασκευάστηκε το 1931 στα πλαίσια της διακλάδωσης από τον κύριο σιδηροδρομικό άξονα. Ο σταθμός βρίσκεται εντός του αστικού ιστού της πόλης και έως το 2023 εξυπηρετούταν από υπεραστικά δρομολόγια για Θεσσαλονίκη και ενδιάμεσους σταθμούς.

Τον Φεβρουάριο του 2025 προβλεπόταν η επανακυκλοφορία επιβατικών δρομολογίων προς την Έδεσσα, την Θεσσαλονίκη και ενδιάμεσους σταθμούς.

## Ιστορικό

### 19ος - 20ος Αιώνας
Στα τέλη του 19ου αιώνα, η Οθωμανική Αυτοκρατορία, στοχεύοντας στη βελτίωση της συγκοινωνιακής διασύνδεσης μεταξύ των περιοχών της, προχώρησε στην κατασκευή μιας ενιαίας σιδηροδρομικής γραμμής που θα ένωνε τη Θεσσαλονίκη με το Μοναστήρι. Το έργο ολοκληρώθηκε το 1894 και τότε άρχισαν τα πρώτα δρομολόγια επιβατικών και εμπορικών τρένων, συνδέοντας πολλές περιοχές και επαρχιακά κέντρα της ευρύτερης περιοχής. Έως το 1931, η σύνδεση της Φλώρινας με το υφιστάμενο σιδηροδρομικό δίκτυο γινόταν μέσω μετεπιβίβασης με τροχήλατα οχήματα στον πλησιέστερο Σιδηροδρομικό Σταθμό Μεσονησίου. Στο πλαίσιο αυτό, το 1931 κατασκευάστηκε διακλάδωση του κεντρικού άξονα με τερματικό σταθμό την Φλώρινα, όπου ανεγέρθηκαν υποδομές σταθμού, βοηθητικών κτηρίων και μηχανοστάσιο, με σκοπό την σιδηροδρομική εξυπηρέτηση του αστικού κέντρου της Φλώρινας.
αριστερά|μικρογραφία|251x251εσ|Οπίσθια όψη του σταθμού το 2008.

### 21ος Αιώνας
Στα πλαίσια της αναβάθμισης της σιδηροδρομικής γραμμής Θεσσαλονίκης - Φλώρινας την περίοδο 2003-2006, η σιδηροτροχιές της γραμμής συντηρήθηκαν και αντικαταστάθηκαν, επιτρέποντας την ανάπτυξη μεγαλύτερης ταχύτητας επί του άξονα.

Την τελευταία δεκαετία έχει προταθεί υπό πολλές προσεγγίσεις από τον ΟΣΕ και άλλους φορείς, η επέκταση της σιδηροδρομικής γραμμής πέρα της Φλώρινας, με κατεύθυνση προς το Πισοδέρι, το Ανταρτικό έως την Κρυσταλλοπηγή και από εκεί προς το Πόγραδετς και τα Τίρανα ως διασυνοριακή σύνδεση.

## Δομή Συγκροτήματος Σταθμού
Το κτηριακό συγκρότημα του *Σιδηροδρομικού* *Σταθμού Φλωρίνης* αποτελείται από ένα εκτεταμένο δίκτυο σιδηροτροχιών και αποθηκευτικών και υποστηρικτικών χώρων. Στο πλαίσιο αυτό, το συγκρότημα αποτελείται από ένα κεντρικό κτήριο επιβατών, ένα τελωνείο, αρκετούς αποθηκευτικούς χώρους εμπορευμάτων, ορισμένα υποστηρικτικά κτήρια, ένα αμαξοστάσιο και μια οικία εργαζομένων. Επιπλέον, τον σταθμό πλαισιώνουν 5 παρακαμπτήριες σιδηροτροχιές. Παρακάτω παρατίθεται τοπογραφική απεικόνιση του ευρύτερου συγκροτήματος του *Σιδηροδρομικού Σταθμού Φλωρίνης*: 

χωρίς-πλαίσιο|974x974εσ 

## Υπηρεσίες
Ο σταθμός της Φλώρινας εξυπηρετείται από τα δρομολόγια της Hellenic Train, με κατεύθυνση προς την Θεσσαλονίκη, την Έδεσσα και ενδιάμεσους σταθμούς.

## Παραπομπές


Φλωρινα
Φλωρινα
Φλώρινα
Αλβανικό Πολεμικό Ναυτικό

Το **Αλβανικό Ναυτικό** (αλβανικά: *Forca Detare*) είναι ο θαλάσσιος κλάδος των Αλβανικών Ένοπλων Δυνάμεων. Έχει έδρα το Δυρράχιο και περιλαμβάνει δύο ναυτικές βάσεις, στο Δυρράχιο και τον Αυλώνα.

Τα πλοία του αλβανικού ναυτικού απαρτίζονται κυρίως από πλοία υποστήριξης και περιπολίας, ενώ τα περισσότερα από αυτά έχουν παραχωρηθεί από την Ιταλία και τις Ηνωμένες Πολιτείες. Πρώην σοβιετικά και κινέζικα σκάφη έχουν αποσυρθεί, καθώς πλέον μόνο ένα σοβιετικό ναρκαλιευτικό παραμένει σε υπηρεσία.

## Ιστορία
Μέχρι το 1996 η Αλβανία είχε περισσότερα από 145 πλοία εν υπηρεσία. 45 από αυτούς ήταν μικρό, γρήγορο κινεζική Τύπος 25 Huchuan Κατηγορίας ΨΝΘ βάρκες τορπιλών, που μεταφέρουν Τορπίλες δύο / τέσσερις 533 χιλιοστών, και μερικά Σαγκάη κατηγορίας παράκτια περιπολικά σκάφη ASW. Η δόξα του στόλου ήταν 4 σοβιετικής κατασκευής Ουίσκι υποβρύχια τάξη, ένα άμεσο αποτέλεσμα μιας αλβανικής-σοβιετική διαμάχη για την ιδιοκτησία τους, αφού η Αλβανία αποχώρησε από το Σύμφωνο της Βαρσοβίας (1961) και οι Σοβιετικοί εγκαταλείπουν τον Ναύσταθμο Πασαλιμάνι. Τα υποβρύχια είχαν τεθεί σε πλήρη εξυπηρέτηση χάρη στην κινεζική βοήθεια, αλλά μέχρι το τέλος της αποδοτικότητας 80 τους ήταν υπό αμφισβήτηση, λόγω της απομόνωσης της Αλβανίας και το τέλος της κινεζικής βοήθειας. Επισήμως, τα υποβρύχια είχαν συνταξιοδοτηθεί το 1998.

Το Πολεμικό Ναυτικό εκτελεί κυρίως καθήκοντα, με βάση την έννοια της «μία δύναμη, δύο αποστολές." Το νομικό πλαίσιο έχει ενημερωθεί προκειμένου να διευκολύνει αυτές τις αποστολές και την ένταξη στην ΕΕ-ΝΑΤΟ. Η Τουρκία και η Ελλάδα έχουν επίσης βοηθήσει την Αλβανία σε μια κοινή προσπάθεια για τον εκσυγχρονισμό της τρέχουσας Σχολή Ναυτικών Δοκίμων και την ανοικοδόμηση των εγκαταστάσεων επισκευής στο Πασαλιμάνι. Το Πολεμικό Ναυτικό είναι επίσης υπεύθυνο για τα βοηθήματα ναυσιπλοΐας, περιλαμβανόμενων των φάρων.

## Εξοπλισμός

### Πλοία περιπολίας

Κατηγορία:Στρατός της Αλβανίας
Ελς Βιλάρς

μικρογραφία|Μερική άποψη του εξωτερικού τείχους του φρουρίου όπου διακρίνονται οι κάθετες μυτερές πέτρες που χρησίμευαν στην άμυνα του χώρου.
Το **Ελς Βιλάρς** (στα καταλανικά *Fortaleza dels Vilars*) ένας αρχαιολογικός χώρος που περιλαμβάνει ένα φρούριο του 8ου αιώνα π.Χ., που βρίσκεται κοντά στο χωριό Αρβέκα στην καταλανική κομητεία Γκαρίγες. Αποτελεί μοναδικό δείγμα ιθαγεννούς αμυντικής αρχιτεκτονικής, με μεγάλη αξία για την κατανόηση της προρωμαϊκής και προϊβηρικής Ιβηρικής χερσονήσου, και από το 1998 έχει ανακηρυχθεί Πολιτισμικό Μνημείο Εθνικού Ενδιαφέροντος στην Ισπανία.

Η αρχαιολογική έρευνα έχει ανακαλύψει πέντε στρώματα, που κυμαίνονται από το 775 π.Χ. μέχρι το 300 π.Χ. όταν κι εγκαταλείφθηκε. Βρίσκεται στη μέση μιας ευρείας πεδιάδας που πάσχει ωστόσο από έλλειψη σταθερής τροφοδοσίας νερού, το οποίο, κατά την εποχή της κατασκευής τους και μέχρι τα σημερινά σύγχρονα κανάλια, εμφανιζόταν μόνο σε μορφή πλημμύρων. Σημαντική λεπτομέρεια σχετική με τον λόγο κατασκευής του φρουρίου είναι η παρουσία ενός βαθιού πηγαδιού στο κέντρο του, γεγονός που ίσως και να αποτέλεσε τον λόγο για τον οποίο οι κάτοικοι αναγκάστηκαν να μεταφέρουν πέτρες από μια περίμετρο μεγαλύτερη των 2 χιλιομέτρων για να το κατασκευάσουν. Το πηγάδι αυτό μπορεί και να χρησίμευσε στην, πολύ διαδεδομένη στην Ιβηρική χερσόνησο, βοσκή εποχιακής μετακίνησης

Σταδιακά οι κάτοικοι της πεδιάδας των Γκαρίγες ιβηροποιήθηκαν κι ενσωματώθηκαν στην ιβηρική φυλή των Ιλεργετών.

## Παραπομπές


## Εξωτερικοί σύνδεσμοι
* La Fortalesa de Els Vilars d'Arbeca
* Associació Amics de Vilars
* Programa ''Sota terra'' de Televisió de Catalunya dedicat als Vilars d'Arbeca

Κατηγορία:Ιστορία της Καταλωνίας
Κατηγορία:Αρχαιολογικοί τόποι στην Ισπανία
Μουστιαία περίοδος

**Μουστιαία περίοδος** είναι ιδιαίτερη περίοδος της Παλαιολιθικής περιόδου. Διαρκεί από το 100.000 έως το 40.000 π.Χ.

## Ονομασία
**Μουστιαία περίοδος** ονομάζεται από το σπήλαιο Μουστιέ (*Moustier*), το οποίο βρίσκεται κοντά στον ποταμό Βεζίρ στη Γαλλία όπου βρέθηκε εγκατάσταση αρχαίων ανθρώπων Νεάντερταλ.
## Κλιματικές συνθήκες της περιόδου
Την περίοδο αυτή ξεκινούν φάσεις καθόδου παγετώνων που διακρίνονται μεταξύ τους από αραιά χρονικά διαστήματα (μεσοπαγετώδεις περίοδοι) .

## Ο μουστιαίος άνθρωπος
Η ύπαρξη του μουστιαίου ανθρώπου ανάγεται στην μέγιστη περίοδο ψύξης, στο ρίσσιο ή δνειπέριο στάδιο της περιόδου των παγετώνων. Ως προς το επίπεδο είναι πιο εξελιγμένος από τον πιθηκάνθρωπο, τον σινάνθρωπο και εκείνον της Χαϊδελβέργης .
## Χλωρίδα-πανίδα
Οι ογκόπαγοι που κινούνταν σταδιακά κατέστρεφαν κάθε ζωή: τα θερμόφυλα φυτά εξαφανίστηκαν. Τα θερμόφυλα ζώα πέθαναν ή κινήθηκαν προς τον νότο. Στη θέση *της πανίδας του νότιου ελέφαντα* εμφανίζεται η *πανίδα του μαμούθ*: τριχωτός ρινόκερος, βόρειο ελάφι, πολική αλεπού, μαμούθ. .

## Παραπομπές


## Πηγές
* Α.Π.Οκλάντνικωφ, «Μουστιαία εποχή-άνθρωπος του Νεάντερταλ», στο:Συλλογικό: Ακαδημία Επιστημών της Ε.Σ.Σ.Δ., Παγκόσμια Ιστορία, τομ.Α 1 , μτφρ.Αντρέας Σαραντόπουλος, εκδ.Μέλισσα, Αθήνα, 1956,σελ. 57-71

Κατηγορία:Πλειστόκαινο
Κατηγορία:Παλαιολιθική περίοδος
Μανασσής (βασιλεύς)

Ο **Μανασσής** είναι βιβλικό πρόσωπο της Παλαιάς Διαθήκης, γιος του βασιλιά Eζεκία και βασιλιάς της Ιουδαίας (697 - 642 π.Χ.).
## Βασιλεία
Ο Μανασσής έγινε βασιλιάς σε ηλικία μόλις 12 χρονών και βασίλεψε στην Ιερουσαλήμ για 55 χρόνια. Ήταν σκληρός και άδικος. Αδιαφόρησε για τη λατρεία των προγόνων του και λάτρευε τα είδωλα, θυσίασε μάλιστα και το παιδί του στα θυσιαστήρια του Μολώχ. Άκουγε μέντιουμ αντί για προφήτες και σκότωνε όσους μιλούσαν εναντίον του. Αναφέρεται ότι κατά τη διάρκεια μιας μάχης εναντίον των Ασσυρίων, αν και αιχμαλωτίστηκε και οδηγήθηκε στην Βαβυλώνα, τελικά αφέθηκε ελεύθερος να επιστρέψει στην Ιουδαία. Πέθανε το 642 π.Χ.
## Απόγονοι
Ο γιος του Μανασσή Αμών ήταν το ίδιο άδικος, όμως ο λαός τον σκότωσε και έβαλε στον θρόνο τον οκτάχρονο γιο του Αμών Ιωσία, που οδήγησε τον λαό πίσω στον Γιαχβέ.

## Παραπομπές


## Δείτε επίσης
* Βασιλειῶν Δ' 27.1 - 27 στη Βικιθήκη

## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Λυσίας (αποσαφήνιση)

Με το αρχαίο ελληνικό όνομα **Λυσίας** αναφέρονται τα κάτωθι πρόσωπα:

*Λυσίας, Έλληνας ρήτορας, (αρχαία Αθήνα, 445 π.Χ. - 380 π.Χ.), ένας από τους σημαντικότερους ρήτορες της αρχαιότητας.
*Λυσίας (αγγειοπλάστης), αγγειοπλάστης του 6ου π.Χ. αιώνα
*Λυσίας (στρατηγός), Αθηναίος στρατηγός,  πήρε μέρος στη ναυμαχία των Αργινουσών
*Λυσίας (αξιωματούχος), του Αντιόχου του Δ΄ του Επιφανούς.
*Λυσίας (ανδριαντοποιός), του 2ου π.Χ. αιώνα, γιος του Πυρράνδρου
*Λυσίας (όνομα), ελληνικό αντρικό κύριο όνομα
Υψομετρία

Η **Υψομετρία** είναι ιδιαίτερος κλάδος της Γεωδαισίας, της Τοπογραφίας και Χαρτογραφίας που συμπληρώνει την επιπεδομετρία.

Αντικείμενο της υψομετρίας είναι η μέτρηση ύψους σημείων του εδάφους από κάποια επιφάνεια αναφοράς που συνηθέστερα είναι η μέση στάθμη θάλασσας. Η υψομετρία ανάλογα με το σκοπό και τα μέσα που χρησιμοποιεί διακρίνεται σε **βαρομετρική**, **γεωμετρική** ή **χωροστάθμιση** και σε **τριγωνομετρική**. 

## Πηγές
* Εγκυκλοπαίδεια Πάπυρος Larousse Britannica τ.59ος, σ.103.

Κατηγορία:Γεωδαισία
Κατηγορία:Τοπογραφία
Κατηγορία:Χαρτογραφία
Αλεξίδα

Με το όνομα **Αλεξίδα** ή **Αλεξίδη** αναφέρεται στην αρχαία ελληνική μυθολογία από τον Πλούταρχο μία θυγατέρα του ήρωα Αμφιαράου, τον οποίο κατέστησε αργότερα αθάνατο χρησμοδότη του ο Δίας, μετά τον τραυματισμό του από τον Περικλύμενο.

Οι αρχαίοι κάτοικοι του Άργους θεωρούσαν ως απογόνους της Αλεξίδας τους «Ελασίους δαίμονες», οι οποίοι, όπως πίστευαν, θεράπευαν την επιληψία:

*«...τους δε τας επιληψίας αποτρέπειν δοκούντας ελασίους μεν ονομάζουσι, δοκούσι δε των Αλεξίδας της Αμφιαράου θυγατρός των απογόνων είναι.»* (Πλουτάρχου *Κεφαλαίων καταγραφή*, *Ελληνικά* 23)

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* («Χάρη Πάτση»), τόμος 4, σελ. 103

Αλεξιδα
FC Επισκοπής

Η **FC Επισκοπής** ήταν κυπριακή ποδοσφαιρική ομάδα με έδρα την κοινότητα Επισκοπή της επαρχίας Λεμεσού. Η ομάδα είχε μία συμμετοχή στη Γ΄ κατηγορία και δύο συμμετοχές στη Δ΄ κατηγορία.

## Ιστορία

Η FC Επισκοπής ιδρύθηκε το 2003 από την ενοποίηση δύο σωματείων, του Κουρίου Επισκοπής και του Απόλλωνα Επισκοπής. Αρχικά εντάχθηκε στις διοργανώσεις της Επαρχιακής Ποδοσφαιρικής Ομοσπονδίας Λεμεσού (ΕΠΟΛ). Το 2005 κατέκτησε το πρωτάθλημα ένταξης και εντάχθηκε στην Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ). Την επόμενη περίοδο τερμάτισε στην τρίτη θέση του πρωταθλήματος και προβιβάστηκε στη Γ΄ κατηγορία. Ωστόσο, την περίοδο 2006-07 υποβιβάστηκε στη Δ΄ κατηγορία. Κατά τη διάρκεια της περιόδου 2007-08 αποχώρησε από το πρωτάθλημα στη μέση της διαδρομής λόγω οικονομικών προβλημάτων. Συνέχισε μέχρι το 2011 στις διοργανώσεις της ΠΑΑΟΚ, οπόταν και ανέστειλε τη λειτουργία της. 





1Η FC Επισκοπής κέρδισε 9 βαθμούς αλλά τιμωρήθηκε με αφαίρεση 6 βαθμών και έτσι στην τελική βαθμολογία αναγράφονται 3 βαθμοί.
2Η FC Επισκοπής αγωνίστηκε μόνο τις πρώτες 13 αγωνιστικές. Στη συνέχεια αποσύρθηκε και οι εναπομείναντες αγώνες κατακυρώθηκαν με σκορ 2-0 υπέρ των αντιπάλων της.


## Τίτλοι-Διακρίσεις
* Πρωτάθλημα ένταξης ΣΤΟΚ:
** Πρωταθλήτρια (1): 2005

* Κύπελλο ΣΤΟΚ:
** Κυπελλούχος (1): 2005

* Κύπελλο ΕΠΟΛ:
** Κυπελλούχος (1): 2005

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 2003
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Επισκοπή Λεμεσού (κοινότητα)
Χανς Μπέτε

Ο **Χάνς Άλμπρεχτ Μπέτε** (*Hans Albrecht Bethe*, 2 Ιουλίου 1906 – 6 Μαρτίου 2005) ήταν Γερμανός πυρηνικός φυσικός ο οποίος είχε σημαντική συνεισφορά στους τομείς της αστροφυσικής, της κβαντικής ηλεκτροδυναμικής και της φυσικής στερεάς κατάστασης και επιπλέον κέρδισε το 1967 το Νόμπελ Φυσικής για το έργο του πάνω στην αστρική νουκλεοσύνθεση.

## Βιογραφία
Ο Μπέτε γεννήθηκε στις 2 Ιουλίου του 1906 στο Στρασβούργο. Στο μεγαλύτερο μέρος της καριέρας του ο Μπέτε ήταν καθηγητής στο Πανεπιστήμιο Κορνέλ. Κατά την διάρκεια του Δευτέρου Παγκοσμίου Πολέμου ήταν επικεφαλής του Θεωρητικού Τμήματος του μυστικού εργαστηρίου του Λος Άλαμος στο οποίο αναπτύχθηκαν οι πρώτες ατομικές βόμβες.  Διαδραμάτισε κομβικό ρόλο στον υπολογισμό της κρίσιμης μάζας των ατομικών όπλων και στην ανάπτυξη της θεωρίας πίσω από τους τύπους βομβών που χρησιμοποιήθηκαν στη δοκιμή Trinity και τον πυρηνικό βομβαρδισμό του Ναγκασάκι τον Αύγουστο του 1945.

Μεταπολεμικά διαδραμάτισε σημαντικό ρόλο στην ανάπτυξη και της βόμβας υδρογόνου, αν και αρχικά ενεπλάκη στο σχετικό πρόγραμμα για να αποδείξει ότι ήταν αδύνατo να φτιαχτεί. Αργότερα προσπάθησε να πιέσει μαζί με τον Άλμπερτ Αϊνστάιν και άλλους εξέχοντες επιστήμονες για τον τερματισμό των πυρηνικών δοκιμών και του ανταγωνισμού στα πυρηνικά όπλα ανάμεσα στις ΗΠΑ και την ΕΣΣΔ. Συνέβαλε στο να πεισθούν οι κυβερνήσεις Κένεντι και Νίξον να υπογράψουν με την ΕΣΣΔ την Συνθήκη Μερικής Απαγόρευσης των Πυρηνικών Δοκιμών (Partial Nuclear Test Ban Treaty, 1963) και την Συνθήκη Μείωσης των Αντιβαλλιστικών Όπλων (Anti-Ballistic Missile Treaty, 1972) αντίστοιχα. Δεν έπαψε ποτέ να είναι ενεργός ερευνητής και συνέχισε να δημοσιεύει ακόμη και όταν ξεπέρασε την ηλικία των ενενήντα ετών, γεγονός που τον κάνει ένα από τους ελάχιστους επιστήμονες που δημοσίευσαν τουλάχιστον μία σημαντική επιστημονική εργασία κάθε δεκαετία της καριέρας τους -η οποία στην περίπτωση του Μπέτε έφτανε σχεδόν τα εβδομήντα χρόνια. Σύμφωνα με τον Φρήμαν Ντάισον (Freeman Dyson), που ήταν για ένα διάστημα μαθητής του, ο Μπέτε ήταν «ο υπέρτατος λύτης προβλημάτων του 20ου αιώνα».

Πέθανε στις 6 Μαρτίου του 2005 στην Ιθάκα της Νέας Υόρκης.

## Παραπομπές


## Εξωτερικοί σύνδεσμοι
* Τρεις διαλέξεις του Χανς Μπέτε, Πανεπιστήμιο Κορνέλ 

Κατηγορία:Βραβευμένοι με Νόμπελ Φυσικής
Κατηγορία:Γερμανοί φυσικοί
Κατηγορία:Αμερικανοί φυσικοί
Κατηγορία:Γερμανοί αστρονόμοι
Κατηγορία:Αμερικανοί αστρονόμοι
Κατηγορία:Γερμανοί πανεπιστημιακοί
Κατηγορία:Αμερικανοί πανεπιστημιακοί
Κατηγορία:Γερμανοί νομπελίστες
Κατηγορία:Αμερικανοί νομπελίστες
Κατηγορία:Πυρηνικοί φυσικοί
ΑΕΚ/Αχιλλέας Αγίου Θεράποντα

Η **ΑΕΚ/Αχιλλέας Αγίου Θεράποντα** ήταν κυπριακή ποδοσφαιρική ομάδα με έδρα τον Άγιο Θεράπων Λεμεσού της επαρχίας Λεμεσού. Η ομάδα είχε συμμετοχές στη Β΄ κατηγορία και στη Γ΄ κατηγορία ποδοσφαίρου της Κύπρου. Ως έδρα χρησιμοποιούσε το Στάδιο ΑΕΚ Καθολικής.

## Ιστορία
Η **ΑΕΚ/Αχιλλέας Αγίου Θεράποντα** ιδρύθηκε το 1997 από την ενοποίηση της ΑΕΚ Καθολικής και του Αχιλλέα Αγίου Θεράποντος. Χρώματα είχε το μπλε, το κίτρινο και το άσπρο. Την περίοδο 1996-97 ο Αχιλλέας Αγίου Θεράποντα είχε προβιβαστεί στη Γ΄ κατηγορία και έτσι η ΑΕΚ/Αχιλλέας πήρε τη θέση του στο πρωτάθλημα Γ΄ κατηγορίας 1997-98 (η ΑΕΚ Καθολικής είχε υποβιβαστεί στη Δ΄ κατηγορία την περίοδο 1996-97). Από την πρώτη συμμετοχή της στο πρωτάθλημα η ομάδα εξασφάλισε την άνοδο της στη Β΄ κατηγορία.

Την περίοδο 1998--99 τερμάτισε στην 4η θέση του πρωταθλήματος Β΄ κατηγορίας, την υψηλότερη στην ιστορία της. Τα επόμενα χρόνια η ομάδα ανεβοκατέβαινε μεταξύ Β΄ κατηγορίας και Γ΄ κατηγορίας. Την περίοδο 2004-05 τερμάτισε στην 14η θέση του πρωταθλήματος Γ΄ κατηγορίας και υποβιβάστηκε. Το 2005  αποχώρησε από την δύναμη της Κυπριακής Ομοσπονδίας Ποδοσφαίρου (ΚΟΠ) λόγω οικονομικών προβλημάτων και στη συνέχεια διαλύθηκε.





## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1997
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Άγιος Θεράπων Λεμεσού
Υπερμετρωπία

**Υπερμετρωπία**, επίσης γνωστή και ως **υπεροπία**, είναι μια πάθηση του ματιού κατά την οποία το φως εστιάζεται πίσω, αντί πάνω, από τον αμφιβληστροειδή . Αυτό έχει ως αποτέλεσμα τα κοντινά αντικείμενα να εμφανίζονται θολά, ενώ τα μακρινά μπορεί να εμφανίζονται κανονικά . Καθώς η πάθηση χειροτερεύει, τα αντικείμενα σε όλες τις αποστάσεις μπορεί να εμφανίζονται θολά. Άλλα συμπτώματα μπορεί να περιλαμβάνουν πονοκεφάλους και οπτική κόπωση. Κάποιοι άνθρωποι επίσης μπορεί να έχουν δυσλειτουργία στην προσαρμοστικότητα, διόφθαλμη όραση, αμβλυωπία και στραβισμό .

Η αιτία είναι ατέλεια του ματιού. Συχνά εμφανίζεται όταν ο βολβός του ματιού είναι κοντός, ή ή ανατομία του φακού ή του κερατοειδούς δεν είναι ανατομικά σωστή. Παράγοντες κινδύνου αποτελούν οικογενειακό ιστορικό με την πάθηση, διαβήτης, κάποια φάρμακα, και όγκοι κοντά στο μάτι. Είναι ένα είδος διαθλαστικού σφάλματος, ενώ η διάγνωση βασίζεται σε οφθαλμολογική εξέταση.

Η αντιμετώπιση μπορεί να υπάρξει με γυαλιά, φακούς επαφής και χειρουργική επέμβαση. Τα γυαλιά είναι πιο εύκολα, ενώ οι φακοί επαφής μπορούν να προσφέρουν μεγαλύτερο οπτικό πεδίο. Η χειρουργική επέμβαση αλλάζει το σχήμα του κερατοειδούς. Η υπερμετρωπία κυρίως επηρεάζει μικρά παιδιά, με ποσοστό 8% σε ηλικία 6 χρονών και 1% σε ηλικία 15 χρονών. Μετά ξαναγίνεται πιο κοινή λίγο πριν και λίγο μετά την ηλικία των 40, επηρεάζοντας περίπου τους μισούς ανθρώπους.

## Παραπομπές


Κατηγορία:Οφθαλμολογικές παθήσεις
Υψομετρική καμπύλη

Η **υψομετρική καμπύλη**, ή **υψογραφική καμπύλη** είναι μια γραφική παράσταση συχνότητας υψών που παρατηρούνται σε μια επιφάνεια, που μπορεί να αφορά μια περιορισμένη περιοχή (π.χ. μια Χώρα, ή ένα νησιωτικό σύμπλεγμα κ.λπ), ή ήπειρο (π.χ. Αφρική), ή όλη την επιφάνεια του φλοιού της Γης, ή ακόμα και επιφάνεια άλλου πλανήτη (π.χ. Αφροδίτη). Ουσιαστικά η εν λόγω γραφική παράσταση αποτιμά το ποσοστό του στερεού φλοιού που βρίσκεται σε διάφορα υψόμετρα αρχής γενομένης από τα βάθη των ωκεανών, ή από λεκάνη απορροής ηπειρωτικής περιοχής, και η οποία φέρεται ως συνεχής συνάρτηση σε γράφημα δύο αξόνων: στον άξονα υψομέτρου (κατακόρυφο) και αρνητικό βάθους, από 0 μέχρι 10, και τον άξονα άκτασης (οριζόντιο) από 0 μέχρι 100  (άξονα χ και άξονα ψ αντίστοιχα)

Όταν μια τέτοια καμπύλη καλύπτει όλη την επιφάνεια της Γης παρατηρούνται  δύο βασικές συχνότητες, η μία στα 4.700 μ. βάθος και η άλλη στα 100 μ. ύψος οι οποίες και αντιστοιχούν στο μέσο βάθος των ωκεανών και στο μέσο ύψος των ηπειρωτικών. Η ανάλυση της υψομετρικής καμπύλης δεν αποκαλύπτει μόνο την αθροιστική κατανομή των υψομέτρων αλλά και την υφή του φλοιού της Γης κάτω από τους ωκεανούς και τις ηπειρωτικές περιοχές.

Η υψομετρική καμπύλη εξετάζεται ιδιαίτερα σε γεωμορφολογικές και υδρολογικές μελέτες.

## Πηγές
* Εγκυκλοπαίδεια Πάπυρος Larousse Britannica τ.59ος, σ.103-104

Κατηγορία:Φυσική γεωγραφία
Κατηγορία:Γεωμορφολογία
Ευάγγελος Ιωαννίδης

Ο **Ευάγγελος Ιωαννίδης** (1868-1942) ήταν Έλληνας ζωγράφος, που ασχολήθηκε κυρίως με την προσωπογραφία (πορτρέτο) και τη θρησκευτική ζωγραφική.

## Βιογραφία
Ο Ευάγγελος Ιωαννίδης γεννήθηκε στο Αϊδίνιο της Μικράς Ασίας. Ο πατέρας του, που ονομαζόταν Γεώργιος, ήταν ιατρός και πρόξενος της Ελλάδας στο Αϊδίνιο. Ο Ευάγγελος φοίτησε στο Πανεπιστήμιο Αθηνών, αλλά σύντομα το εγκατέλειψε για να σπουδάσει ζωγραφική στο Μόναχο. Επιστρέφοντας στην Ελλάδα, συνέχισε τις σπουδές του επί τρία χρόνια κοντά στον Νικηφόρο Λύτρα. Εργάσθηκε στη Σμύρνη, στην Αθήνα, στο Παρίσι, στο Λονδίνο, στο Σικάγο και στη Βοστώνη. Πέθανε στην Αθήνα σε ηλικία 74 ετών, χωρίς να αποκτήσει δική του οικογένεια.

[220px|μικρογραφία|δεξιά|Ε. Ιωαννίδης, ''[Θεώνη Δρακοπούλου|Μυρτιώτισσα*. Ελαιογραφία, 60 cm x 74 cm, χωρίς χρονολογία. Σε ιδιωτική συλλογή.]]
Από τις προσωπογραφίες του Ιωαννίδη ιδιαίτερα αξιόλογες θεωρούνται αυτές των: [[Κλέων Ρίζος Ραγκαβής|Κλέωνος Ραγκαβή]], [[Κωστής Παλαμάς|Κωστή Παλαμά]], [[Στέφανος Δραγούμης|Στ. Δραγούμη]], [[Γεώργιος Α΄ της Ελλάδας|βασιλέως Γεωργίου Α΄]], [[Κωνσταντίνος Α΄ της Ελλάδας|βασιλέως Κωνσταντίνου Α΄]], [[Ελευθέριος Βενιζέλος|Ελευθερίου Βενιζέλου]] και άλλων.

Στην Αμερική ο Ιωαννίδης φιλοτέχνησε κυρίως τοιχογραφίες και [[Αγιογραφία|αγιογραφίες]] σε ναούς, ενώ κατά τη γενικότερη σταδιοδρομία του ειδικεύθηκε με επιτυχία και στο ελληνικό τοπίο ([[τοπιογραφία]]).

== Παραπομπές ==
<references />

==Πηγές==
* Το αντίστοιχο λήμμα στη *Νέα Ελληνική Εγκυκλοπαίδεια'' (Χάρη Πάτση), τόμος 14, σελ. 474

## Εξωτερικοί σύνδεσμοι
* Εικόνες έργων του και σύντομη βιογραφία

Κατηγορία:Έλληνες ζωγράφοι του 19ου αιώνα
Κατηγορία:Μικρασιατικός Ελληνισμός
Κατηγορία:Έλληνες ζωγράφοι του 20ού αιώνα
Εμμανουήλ Ιωαννίδης

Ο **Εμμανουήλ Ιωαννίδης** (1823-1906) ήταν Έλληνας λόγιος και φιλόλογος, διευθυντής της Ελληνικής Σχολής της Χάλκης.

Ο Ιωαννίδης γεννήθηκε στην Αμοργό με το επώνυμο **Ζαράνης** και σπούδασε φιλολογία στο Πανεπιστήμιο Αθηνών. Στη συνέχεια έζησε πολλά χρόνια στο Βουκουρέστι και στην Κωνσταντινούπολη. Δημοσίευσε πολλές μελέτες φιλολογικού περιεχομένου και δίδαξε στην Ελληνική Σχολή της Χάλκης και σε άλλα σχολεία της Ελλάδας. Υπήρξε από τα ιδρυτικά μέλη του Ελληνικού Φιλολογικού Συλλόγου Κωνσταντινουπόλεως.

Ο Γάλλος αρχαιολόγος Γκαστόν Ντεσάν γνώρισε από κοντά τον Ιωαννίδη στην Αμοργό και γράφει σχετικά: *«Ο άνθρωπος αυτός διαβάζει με μεγάλη άνεση οποιοδήποτε ορνιθοσκάλισμα γραμμένο με ψιλά γράμματα και πολύπλοκα συμπλέγματα, πάνω στις περγαμηνές, τα υαλουργήματα, τα μανουάλια και τα τέμπλα της Βυζαντινής Αυτοκρατορίας. Υπήρξε για πολύ καιρό σχολάρχης της Αμοργού... ...έχει αφιερωθεί στην μελέτη της Αμοργού. Γνωρίζει το νησί απέξω κι ανακατωτά. Ιστορικές πληροφορίες, δημοτικά τραγούδια, τοπικές παροιμίες, ιδιωματισμοί της τοπικής γλώσσας, είναι όλα θαμμένα μέσα στις σημειώσεις του... ...Έμαθα ότι ετοίμαζε μια μεγάλη εργασία για την Αμοργό: έξι τόμοι ήταν έτοιμοι για το τυπογραφείο. Έξι τόμοι είναι πολλοί για λίγα τετραγωνικά χιλιόμετρα. Όμως οι Έλληνες έχουν μιαν ικανότητα ερανισμού που επιτελεί κατορθώματα.»*

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 14, σελ. 474

## Εξωτερικοί σύνδεσμοι
*Εμμανουήλ Ιωαννίδης στον ''Πανδέκτη'', του Εθνικού Ιδρύματος Ερευνών
* Κείμενο του Ε. Ιωαννίδη , όπου περιγράφει την ιδιαίτερη πατρίδα του

Κατηγορία:Έλληνες φιλόλογοι